CELEX: 31990R2175
Language: el
Date: 1990-07-23 00:00:00
Title: Κανονισμός (ΕΟΚ) αριθ. 2175/90 του Συμβουλίου της 23ης Ιουλίου 1990 περί της εφαρμογής της απόφασης αριθ. 2/90 του συμβουλίου σύνδεσης ΕΟΚ-Μάλτας περί νέας τροποποίησης των άρθρων 6 και 17 του πρωτοκόλλου σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας

Avis juridique important

|

31990R2175

Κανονισμός (ΕΟΚ) αριθ. 2175/90 του Συμβουλίου της 23ης Ιουλίου 1990 περί της εφαρμογής της απόφασης αριθ. 2/90 του συμβουλίου σύνδεσης ΕΟΚ-Μάλτας περί νέας τροποποίησης των άρθρων 6 και 17 του πρωτοκόλλου σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας  

Επίσημη Εφημερίδα αριθ. L 198 της 28/07/1990 σ. 0004 - 0004 Επίσημη Εφημερίδα αριθ. L 198 της 28/07/1990 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 2175/90 ΤΟΥ ΣΥΜΒΟΥΛΙΟΥ  της 23ης Ιουλίου 1990  περί της εφαρμογής της απόφασης αριθ. 2/90 του συμβουλίου συνδέσεως ΕΟΚ-Μάλτας περί νέας τροποποιήσεως των άρθρων 6 και 17 του πρωτοκόλλου σχετικά με τον ορισμό της εννοίας « καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία συνδέσεως μεταξύ της Ευρωπαϊκής Οικονομικής Κοινότητας και της Μάλτας (1) υπεγράφη στις 5 Δεκεμβρίου 1970, και άρχισε να ισχύει την 1η Απριλίου 1971·  ότι ένα πρωτόκολλο περί ορισμένων διατάξεων που αφορούν τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Μάλτας (2) υπεγράφη στις Βρυξέλλες, στις 4 Μαρτίου 1976, και άρχισε να ισχύει την 1η Ιουνίου 1976·  ότι, δυνάμει του άρθρου 25 του πρωτοκόλλου σχετικά με τον ορισμό της εννοίας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας (3), το οποίο προσαρτάται στην προαναφερόμενη συμφωνία, το Συμβούλιο συνδέσεως θέσπισε την απόφαση αριθ. 2/90 περί νέας τροποποιήσεως των άρθρων 6 και 17·  ότι είναι αναγκαίο να τεθεί σε εφαρμογή η απόφαση αυτή στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 2/90 του Συμβουλίου Συνδέσεως ΕΟΚ-Μάλτας εφαρμόζεται στην Κοινότητα.  Το κείμενο της απόφασης επισυνάπτεται στον παρόντα κανονισμό.  Άρθρο 2  Ο παρών κανονισμός αρχίζει να ισχύει την 1η Νοεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Ιουλίου 1990.  Για το Συμβούλιο  Ο Πρόεδρος  G. CARLI  (1) ΕΕ αριθ. L 61 της 14. 3. 1971, σ. 2.  (2) ΕΕ αριθ. L 111 της 28. 4. 1976, σ. 3.  (3) ΕΕ αριθ. L 61 της 14. 3. 1971, σ. 23.  ΑΠΟΦΑΣΗ αριθ. 2/90 ΤΟΥ ΣΥΜΒΟΥΛΙΟΥ ΣΥΝΔΕΣΕΩΣ ΕΟΚ-ΜΑΛΤΑΣ  της 16ης Ιουλίου 1990  περί νέας τροποποιήσεως των άρθρων 6 και 17 του πρωτοκόλλου σχετικά με τον ορισμό της εννοίας «προϊόντα καταγωγής» ή « καταγόμενα προϊόντα» και με τις μεθόδους διοικητικής συνεργασίας  ΤΟ ΣΥΜΒΟΥΛΙΟ ΣΥΝΔΕΣΕΩΣ,  Έχοντας υπόψη:  τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Μάλτας, η οποία υπογράφηκε στις Βρυξέλλες στις 5 Δεκεμβρίου 1970,  το πρωτόκολλο σχετικά με τον ορισμό της εννοίας «προϊόντα καταγωγής ή «καταγόμενα προϊόντα» και με τις μεθόδους διοικητικής συνεργασίας, καλούμενο στο εξής «πρωτόκολλο», και ιδίως το άρθρο 25,  Εκτιμώντας:  ότι οι ισοτιμίες σε Ecu σε ορισμένα εθνικά νομίσματα, που ίσχυαν την 1η Οκτωβρίου 1988, ήταν χαμηλότερες από τις αντίστοιχες ισοτιμίες που ίσχυαν την 1η Οκτωβρίου 1986· ότι, εξαιτίας της αυτόματης αλλαγής της ημερομηνίας βάσεως, που προβλέπεται από την απόφαση αριθ. 1/82 του συμβουλίου συνδέσεως, θα προέκυπτε, κατά τη μετατροπή στα σχετικά εθνικά νομίσματα, μείωση των πραγματικών ορίων όσον αφορά τα απλουστευμένα αποδεικτικά έγγραφα· ότι, για να αποφευχθεί αυτό το αποτέλεσμα, πρέπει να αυξηθούν αυτά τα εκφραζόμενα σε Ecu όρια,  ΑΠΟΦΑΣΙΖΕΙ:  Άρθρο 1  Το πρωτόκολλο τροποποιείται ως εξής:  1) Στο άρθρο 6, παράγραφος 1, δεύτερο εδάφιο, το ποσό των 2 590 Ecu αντικαθίσταται από το ποσό των 2 820 Ecu.  2) Στο άρθρο 17, παράγραφος 2, το ποσό των 180 Ecu αντικαθίσταται από το ποσό των 200 Ecu και το ποσό των 515 Ecu αντικαθίσταται από το ποσό των 565 Ecu.  Άρθρο 2  Η παρούσα απόφαση αρχίζει να ισχύει την 1η Νοεμβρίου 1990.  Βρυξέλλες, 16 Ιουλίου 1990  Για το Συμβούλιο Συνδέσεως  Ο Πρόεδρος  G. DE MICHELIS